סוזן ג'יימסון

סוזן איי. אם. ג'יימסון (באנגלית: Susan I.M. Jameson; נולדה ב-13 באוגוסט 1941) היא שחקנית אנגלייה ששיחקה במגוון גדול של תפקידים בעיקר בטלוויזיה. תפקידה המוכר ביותר הוא בדמות אסתר ליין בסדרת הפשע "תחבולות חדשות" של ה-BBC בה הופיעה בשנים 2003 עד 2013.

ביוגרפיה
ג'יימסון נולדה בברנט גרין שבווסטרשייר.

בטלוויזיה הופיעה ג'יימסון בתפקיד מירה בית' באופרת הסבון "קורוניישן סטריט", בדמות קייט בסדרה "Take Three Girls" ובתפקיד ג'סי סיטון בדרמה התקופתית "When the Boat Comes In". היא גילמה את אמה לאמב בעונה השלישית של הסדרה "All in Good Faith", ושיחקה בתפקיד אשתו השנייה של ג'ון דאטין בדרמה של ה-BBC "לשרתם כל ימי". עוד כיכבה בסדרה הקומית לילדים: "Bad Boyes" בה שיחקה בתפקיד האמא של הדמות הראשית. ב-1985 שיחקה בסדרה  בתפקיד בידי בדולטי.

ג'יימסון שיחקה עם בעלה בסדרות אחדות בהן בפרק בסיטקום "The Likely Lads", בסדרה "When The Boat Comes In", בסדרה "תחבולות חדשות", בסדרת הדרמה-קומית "Grandpa in My Pocket" ובסדרת הדרמה "Close and True" של ITV (שודרה בשנת 2000) בכיכובו של רובסון גרין.

היא שיחקה בתפקיד אורח בסדרות כגון "UFO", "Space: 1999", "Z-Cars", "Special Branch", "דיאל ופסקו", "היי-די-היי" והולבי סיטי.

ב-2009 הייתה ג'יימסון אחת מחמש שחקניות שגילמו את דמותה של המלכה אליזבת השנייה בדרמה התיעודית "המלכה" של ערוץ 4. האחרות היו אמיליה פוקס, ברברה פלין, סמנתה בונד ודיאנה קוויק.

ג'יימסון השתתפה בקביעות בסדרות האודיו של "דוקטור הו" בהפקת ה-BBC. היא גילמה את גברת ויבסי, סוכנת הבית של הדוקטור, בשלוש סדרות עם טום בייקר "Hornets' Nest" (מ-2009), "Demon Quest" (מ-2010) ו-"Serpent Crest" (מ-2011). עוד קודם לכן שיחקה בהקלטות של "דוקטור הו" בהפקת Big Finish Productions בתפקיד גברת מוינהן בתסכית "The Spectre of Lanyon Moor" לצדם של קולין בייקר, ניקולס קורטני ובעלה ג'יימס בולאם. ב-1971 לוהקה ג'יימסון לתת-הסדרה "Colony in Space" אבל הוחלפה על ידי טוני קאונטר מכיוון שמנהל מחלקת הדרמה של ה-BBC החליט שהתפקיד אינו מתאים לאישה.

היא מוכרת גם מהקראת ספרי שמע ובמיוחד הרומנים של קתרין קוקסון.

ב-2014 יצא לאור ספרה הראשון של ג'יימסון "Pony Tails" המכיל אוסף של סיפורים קצרים על ארבעה גזעים של סוסי פוני - קונמרה, ולש קוב, פוני שטלנד, ואקסמור. הספר יצא לאור בהוצאת פורלוק בוקס.

חיים אישיים
ג'יימסון התחתנה עם השחקן ג'יימס בולאם ונולדה להם בת, לוסי. לג'יימסון נולד בן מיחסים קודמים שנמסר לאימוץ ושמו שונה ממארק לנייג'ל.

פילמוגרפיה
 שנה שם שם באנגלית תפקיד הערות 1962 Dixon of Dock Green ג'סי קנדי בפרק "Cash and Carry" 1964 Crossroads פט ווקר סדרת טלוויזיה 1965 No Hiding Place דנה קלארק בפרק "A Menace to the Public" 1968 The Gamblers מארג' בפרק "Give and Take" 1963–1968 קורוניישן סטריט Coronation Street מירה בות' / מירה דיקינסון 1968 Last of the Long-haired Boys בימבה 1968–1970 Take Three Girls קייט סדרת טלוויזיה 1970 תיאטרון הכורסה Armchair Theatre ג'ין בפרק "Say Goodnight to Your Grandma" 1971 I, Monster דיאן 1972 קייט Kate אסתר בפרק "A Fact of Life" 1973 ג'יין אייר Jane Eyre מיס טמפל מיני-סדרה 1974 Special Branch סמלת בילוש מרי הולמס סדרת טלוויזיה 1965-1975 Z Cars WPC נלסון סדרת טלוויזיה 1975 Whodunnit? לין נייט בפרק "Beware, Wet Paint" 1975 Space: 1999 פרופ' ג'ולייט מקי בפרק "Dragon's Domain" 1978 נולדה לתהילה International Velvet מראיינת בטלוויזיה 1978 Wodehouse Playhouse בלה מיי ג'ובסון בפרק "The Editor Regrets" 1978 The Upchat Connection 1980 Rings on Their Fingers ג'ניפר סדרת טלוויזיה (2 פרקים) 1980 הסוחר מוונציה The Merchant of Venice נריסה סרט טלוויזיה 1980–1981 לשרתם כל ימי To Serve Them All My Days כריסטין פורסטר מיני-סדרה 1982 Take Three Women קייט סדרת טלוויזיה (3 פרקים) 1985 Who, Sir? Me, Sir? בידי בדוולטי סדרת טלוויזיה 1985 A Thousand Skies גברת מארשל מיני-סדרה 1986 Terry on the Fence אמא של טרי 1986 Hell's Bells אמה התרקוט סדרת טלוויזיה 1986 Home to Roost ג'ודית טרווליאן בפרק "Any Questions?" 1987 The Secret World of Polly Flint הדודה אם סדרת טלוויזיה 1988 All in Good Faith אמה לאמב סדרת טלוויזיה 1988 An Anorexic's Tale: The Brief Life of Catherine מורין דאנבר סרט טלוויזיה 1987–1988 Bad Boyes גברת בויס סדרת טלוויזיה 1989 Dramarama גברת פירס בפרק "Rosie the Great" 1992 Archer's Goon קתרינה סייקס סדרת טלוויזיה 1993 The Gingerbread Girl גברת קומבס בפרק "Homework" 1995 Band of Gold קתלין פרגוסון סדרת טלוויזיה 1995 Circles of Deceit: Dark Secret מפקחת סרט טלוויזיה 1996 The Girl גברת דייזי לואם 1996 Circles of Deceit: Sleeping Dogs מפקחת סרט טלוויזיה 1996 Circles of Deceit: Kalon מפקחת סרט טלוויזיה 1997 The Bill בוורלי הרפר בפרק "An Englishman's Home" 2000 Close & True סאלי אן מיי 2001 Two Days, Nine Lives פולי 2001 People Like Us בפרק "The Mother" 2002 דיאל ופסקו Dalziel and Pascoe אנני פסקו בפרק "The Unwanted" 2007 A Very British Sex Scandal גברת ויילדבלד סרט טלוויזיה 2009 המלכה The Queen המלכה אליזבת השנייה בפרק "The Rivals" 2010 Blank Canvas לורה בלארד סרט קצר 2012 רופאים Doctors גברת אליס דיווין בפרק "Divine Intervention" 2012 הולבי סיטי Holby City אביגיל דאטון בפרק "Hold on Me" 2003–2013 תחבולות חדשות New Tricks אסתר ליין סדרת טלוויזיה 2009–2014 Grandpa in My Pocket דודה לורטה סדרת טלוויזיה 2016 All That Remains הלן קלר 2016 Him רוז מיני-סדרה 2016 Mum's List כריסטין 2017 רציחות במידסומר Midsomer Murders ג'רמיין טרותון בפרק "Last Man Out"

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1941
קטגוריה:בריטים שנולדו ב-1941